Cantharis figurata

mulig mangelfull liste
 C. f. luteata
 C. f. scotica 


Cantharis figurata er en av billene i delgruppen (underfamilien) storbløtvinger i familiegruppen bløtvinger. Fargevariabel, noe som har medført at det er beskrevet underarter.

 Utbredelse  
Cantharis figurata finnes i Nord- og Mellom-Europa, østover i Asia. Finnes i Norge, den er ganske vanlig.

 Utseende 
Cantharis figurata er 6–8 mm lang.  Både hodet og brystskjoldet er rødgult. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennene er mørke, men leddene er lysere i roten. Antennenes tredje ledd vanligvis lengre enn det andre leddet. Brystskjoldet (pronotum) har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er stumpvinklet avsatt, men ikke utstående. Beina er rødgule, men kan ha mørkere parti. Leggene på bakbeina er vanligvis krummet inn mot kroppen. Den ene kloen på alle beina har en liten, men tydelig rottann. Dekkvingene skjuler hele bakkroppen og har en okergul eller rødlig grunnfarge. Buken og delvis brystet er mørkt. Behåringen på dekkvingeneer ganske tett og av samme lengde, svakt oppstående. Ligner og kan forveksles med både Cantharis rufa og Cantharis pallida.

 Levevis 
Cantharis figurata finnes på blomster, trær og busker i juni og juli.  Larvene lever som predatore (rovdyr).

Cantharis figurata tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. (344 sider) Side 34-35. 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. 

 Eksterne lenker 

 Cantharis figurata - Fauna Europaea - engelskspråklig
 Norsk entomologisk forening

Kategori:Bløtvinger
Kategori:Dyr formelt beskrevet av Carl Gustaf von Mannerheim